**Natječaj za imenovanje ravnatelja/ice Osnovne škole don Mihovila Pavlinovića, Metković**

**Natječaj za imenovanje ravnatelja/ice Osnovne škole don Mihovila Pavlinovića, Metković objavljen je u Narodnim novinama broj: 82/2025 dana 21. svibnja 2025. godine.**

**Rok za podnošenje prijava je 8 dana od dana objave u Narodnim novinama i na mrežnoj stranici Osnove škole don Mihovila Pavlinovića, teče od 21. svibnja 2025. do 29. svibnja 2025.**

**Tekst natječaja za imenovanje ravnatelja/ice škole nalazi se u privitku.**

Osnovna škola don Mihovila Pavlinovića

Alojzija Stepinca 2

20 350 Metković

KLASA: 112-01/25-01/3

URBROJ: 2117-142-04-25-1 od 21.V. 2025.

Na temelju članka 126. stavka 1-3. i članka 127. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14-RUSRH, 152/14, 7/17, 68/18, 98/19, 64/20, 151/22, 156/23), članka 39. do članka 42. Zakona o ustanovama („Narodne novine“, broj 76/93, 27/97, 47/99, 35/08, 127/19 i 151/22) i članka 64. Statuta Osnovne škole don Mihovila Pavlinovića, Metković, Školski odbor Osnovne škole don Mihovila Pavlinovića, Metković raspisuje

**N A T J E Č A J**

**za imenovanje ravnatelja/ice**

**Osnovne škole don Mihovila Pavlinovića**

Ravnatelj/ica školske ustanove mora ispunjavati sljedeće nužne uvjete prema članku 126. stavku 1. Zakona o odgoju i obrazovanju u osnovnoj i srednjoj školi:

1. završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij

d) položen stručni ispit za učitelja, nastavnika ili stručnog suradnika, osim u slučaju iz članka 157. stavaka 1. i 2. Zakona o odgoju i obrazovanju u osnovnoj i srednjoj školi

2) uvjete propisane člankom 106. Zakona o odgoju i obrazovanju u osnovnoj i srednjoj školi,

3) najmanje osam godina radnog iskustva u školskim ili drugim ustanovama u sustavu

obrazovanja ili u tijelima državne uprave nadležnim za obrazovanje, od čega najmanje pet godina na odgojno-­obrazovnim poslovima u školskim ustanovama.

Osim osobe koja je završila neki od studija iz stavka 1. točke 1.ovog članka, ravnatelj osnovne škole može biti i osoba koja je završila stručni četverogodišnji studij za učitelje kojim se stječe 240 ECTS bodova.

Iznimno, osoba koja ne ispunjava uvjete iz stavka 1. točke 1. ili stavka 2. ovog članka može biti ravnatelj osnovne škole, ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu („Narodne novine“ broj 59/90, 26/93, 27/93, 29/94, 7/96, 59/01, 114/01 i 76/05).

Ravnatelj/ica škole mora ispunjavati i uvjete propisane člankom 39. stavkom 2. Zakona o ustanovama (“Narodne novine” broj 76/93, 27/97, 47/99, 35/08, 127/19 I 151/22)

Dodatne kompetencije koje se vrednuju su: poznavanje stranog jezika, osnovne digitalne vještine i iskustvo rada na projektima.

Ravnatelj/ica školske ustanove imenuje se na razdoblje od pet (5) godina.

Uz pisanu prijavu na natječaj za imenovanje ravnatelja/ice škole, kandidati su obvezni priložiti u izvorniku ili ovjerenoj preslici sljedeću dokumentaciju:

– životopis,

– diplomu, odnosno dokaz o stečenoj stručnoj spremi,

– dokaz o državljanstvu;

– dokaz o položenome stručnom ispitu, odnosno da je osoba oslobođena obveze polaganja

- dokaz o završenim pedagoškim kompetencijama za osobe koje su ih bile obvezne steći

- dokaz o radnom iskustvu (potvrda ili elektronički zapis HZMO-a te potvrda školske ustanove

o vrsti i trajanju poslova),

– uvjerenje da se protiv osobe ne vodi kazneni postupak glede zapreka za zasnivanje radnog

odnosa iz čl. 106. Zakona o odgoju i obrazovanju u osnovnoj i srednjoj školi (ne starije od 8

dana od dana objavljivanja natječaja),

- dokaz o obavljanju poslova ravnatelja u najmanje drugom uzastopnom mandatu za osobe koje

se kandidiraju na temelju čl. 126. st. 3 Zakona o odgoju i obrazovanju u osnovnoj i srednjoj

školi

- program rada za mandatno razdoblje

Dokazi o ispunjavanju dodatnih kompetencija, ako ih kandidati imaju, dostavljaju se u izvorniku ili ovjerenoj preslici, a dokazuju se na sljedeći način:

1. Poznavanje stranog jezika dokazuje se preslikom indeksa o završenom kolegiju stranog jezika, diplomom odnosno drugom ispravom o završenom studiju stranog jezika, uvjerenjem odnosno potvrdom ili drugom ispravom škole stranih jezika odnosno druge ovlaštene ustanove ili pravne osobe za edukaciju stranog jezika o završenom stranom jeziku te razini odnosno stupnju,

2. Osnovne digitalne vještine dokazuju se potvrdom odnosno uvjerenjem ili drugom ispravom institucije, ustanove ili ovlaštene pravne osobe za edukaciju u području informacijskih znanosti o završenoj edukaciji stjecanja digitalnih vještina, odnosno diplomom ili drugom ispravom o završenom studiju iz područja informacijskih znanosti,

3. Iskustvo rada na projektima dokazuje se potvrdom ili ispravom o sudjelovanju u provedbi pojedinih projekata.

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19, 84/21 i 156/23), članku 48. f. Zakona o zaštiti vojnih i civilnih invalida rata („Narodne novine“ broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18, 32/20), te članku 48. Zakona o civilnim stradalnicima iz Domovinskog rata („Narodne novine“ broj 84/21) dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate smo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19, 84/21, 156/23) uz prijavu na natječaj dužne su priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata („Narodne novine“ broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Prijavom na natječaj kandidat daje privolu Osnovnoj školi don Mihovila Pavlinovića za obradu njegovih osobnih podataka u skladu s propisima kojima je propisana zaštita osobnih podataka u svrhu provedbe natječajnog postupka i rezultata natječaja.

Rok za podnošenje prijava je osam (8) dana od dana objave natječaja u „Narodnim novinama“ i mrežnim stranicama Osnovne škole don Mihovila Pavlinovića.

Na natječaj se ravnopravno mogu javiti osobe oba spola sukladno članku 13. Zakona o ravnopravnosti spolova („Narodne novine“ broj 81/08 i 69/17).

Izrazi koji se u ovom natječaju koriste u muškom rodu, odnose se na jednak način na muški i ženski rod.

Nepotpune i nepravovremene prijave neće se razmatrati.

O rezultatima natječaja kandidati će bit obaviješteni u roku od četrdeset i pet (45) dana od isteka roka za podnošenje prijava.

Prijave na natječaj s potrebnom dokumentacijom dostaviti na adresu:

Osnovna škola don Mihovila Pavlinovića, Metković

Alojzija Stepinca 2, 20 350 Metković,

u zatvorenoj omotnici s naznakom: „Natječaj za ravnatelja/icu škole – Ne otvaraj“.

Osnovna škola don Mihovila Pavlinovića, Metković

Predsjednica Školskog odbora